钦定古今图书集成/明伦汇编/氏族典/第415卷 > 《廖用贤尚友录》 > 武恪
## 钦定古今图书集成/明伦汇编/氏族典/第415卷 > 《廖用贤尚友录》 > 武恪

按《元史武恪传》：“恪字伯威，宣德府人。初以神童游学
江南，吴澄为江西儒学副提举，荐入国学肄业。明宗
在潜邸，选恪为说书秀才。及出镇云南，恪在行，明宗
欲起兵陕西，恪谏，左右恶恪言，乃曰：‘武秀才有母在
京，合遣其回’。恪遂还京师，居陋巷，教训子弟。文宗知
其名，除秘书监典簿。秩满，丁内艰，恪不复仕。居数岁”，
会朝廷选守令，《泰不华》举恪为平阳、沁水县尹，亦不
赴。近臣又荐为授经郎，恪遂阳为喑痖，不就。